Virginijus Komskis

Virginijus Komskis (g. 1962 m. gegužės 23 d. Sodėnuose, Šilutės rajonas) – Lietuvos ir Pagėgių savivaldybės politinis bei visuomenės veikėjas.

 Biografija 
1981 m. baigė Plungės statybos technikumą, 2007 m. – Kaliningrado valstybinį technikos universitetą.

1983–1990 m. Rambyno tarybinio ūkio statybos darbų vykdytojas. 1990–1997 m. Pasienio policijos departamento Pagėgių pasienio Kontrolės tarnybos viršininkashttps://www.vrk.lt/2019-savivaldybiu-tarybu/rezultatai?srcUrl=/rinkimai/864/rnk1144/kandidatai/savKandidatasBiografija_rkndId-2403926.html. 1997–2008 m. UAB „Lavirga“ direktorius.

2008–2019 m. Pagėgių savivaldybės meras. 2019-2022 m. Pagėgių savivaldybės administracijos direktoriaus pavaduotojas.

2003–2019 m. Pagėgių savivaldybės tarybos narys.2011 m. Lietuvos savivaldybių tarybų rinkimai 

2002–2016 m. Liberalų demokratų partijos, partijos Tvarka ir Teisingumas (liberalai demokratai) Pagėgių skyriaus narys.

Lumpėnų kaimo bendruomenės pirmininkas, VVG „Nemunas“ valdybos narys.

Sutuoktinė Laimutė, vaikai Eglė, Inga. Broliai Zenonas Komskis, Arvydas Komskis ir Kęstas Komskis.

 Šaltiniai 

Kategorija:Pagėgių merai